**Фрагмент № 1**

**II. АНХАРАТӘ УСУРА АМАҬӘАРИ АШЬАҬАҚӘЕИ**

1.2. Аилазаара аусура ахырхарҭа хадақәа рахь иаҵанакуеит:

* Ибазатәу аҵаратә курс инацҵаны иҷыдоу амаҭәарқәа рыла аҵаҩцәа аҵара адырҵара аиҿкаара;
* Иҿыцу аинформациатәи ателекоммуникациатәи асистемақәа раларҵәара иазку апрограммақәа рҿы аҽалархәра;
* Автортә программақәа реиқәыршәареи рынагӡареи;
* Автортә программақәеи аҵара-наукатә программақәеи аекспертиза рзура;
* Аԥснытәи, Урыстәылатәи ма егьырҭ аҳәаанырцәтәи анаукатәи астуденттәи асеминарқәа, асимпозиумқәа, афорумқәа, аконференциақәа, асеминарқәа рҿы аҽалархәра;
* Асасааирҭатә усуреи, аԥсшьаратәи асанатор-курорттә усуреи реиҿкаара;
* Аӡы аҭыжьра;
* Азеиԥшргыларатә усурақәа рымҩаԥгара;
* Адгьылтә усурақәа рымҩаԥгара;
* Аргыларатә ҭыԥ азырхиара;
* Ахыбрақәеи аргыламҭақәеи реибыҭара;
* Ауаа анхарҭатә ҩнқәеи, аҩнқәеи, аԥсшьарҭатә базақәеи, асасааирҭақәеи, акемпингқәеи рыргылара, рхархәара, акурортә ма атуристтә маҵзурақәа рымҩаԥгара, атуристтә мҩақәа (жәларбжьаратәиқәагьы убрахь иалаҵаны) реиқәыршәара;
* Атурагенттә иара убасгьы атуроператортә усура амҩаԥгара;
* Аекскурсиатә маҵзура;
* Ақыҭанхамҩатә ааглыхрақәа реиҿкаара;
* Акыҭанхамҩатә аалыҵқәа рыҭира, раахәара, аус рыдулара, рыҵәахра;
* Ақыҭанхамҩатә аалыҵқәа ҳәаанырцәҟа рыҭира;
* Ақыҭанхамҩатә аалыҵқәа рымҩангара;
* Ақыҭанхамҩатә хырхарҭа змоу аалыҵқәа арықәаарыхра;
* Азеиԥшргыларатә усурақәа рымҩаԥгара;
* Адгьылтә усурақәа рымҩаԥгара;
* Аргылатә ҭыԥ азырхиара;
* Ахыбрақәеи аргыларақәеи реибыҭара;
* Аргыларатә маҭәахәқәа иааидкыланы (оптла) рыҭира;
* Амазаратә комплексқәа напхгара арыҭара;
* Азакәан ишьақәнаргылаз аԥҟарала – аҭыжьра-полиграфтә усура амҩаԥгара, акьыԥхь-визуалтә аалыҵқәеи, аинформациатә ма егьырҭ аматериалқәеи рҭыжьреи раларҵәареи;
* Атехнологиа ҿыҵқәа разырхиара;
* Афымцамеханикатә усурақәа рымҩаԥгара;
* Атауарқәа шьҭаҵаны аҵәахра;
* Атауарқәа еихшаны аҭаԥсара;
* Ажәлар рхы иадырхәо атауарқәа раларҵәара;
* Ашьҭаҵарҭатә уадақәа реиҿкаара;
* Адәныҟаекономикатә усура;
* Атранспорт ахкқәа зегьы рҿы ақәҵара-ақәхратә усурақәа рымҩаԥгара;
* Аекспорттәи аимпорттәи операциақәа;
* Еиҭамҵуа амазаразы агентра аиҿкаара;
* Арлахҿыхратә усмҩаԥгатәқәа рымҩаԥгара;
* Аресторанқәа, акаҳуажәырҭақәа, абарқәа ма азеиԥш крыфаратә обиектқәа реиҿкаареи акоммерциатә напхгара амҩаԥгареи;
* Аресторанқәа рзы амаҭәахәқәа реибыҭара;
* Афатә аалықәа рҭыжьра;
* Азеиԥш крыфара аобиектқәа напхара арыҭаразы амаҵурақәа рымҩаԥгара;
* Аперсонал аусушьа адырҵаразы амаҵурақәа рымҩаԥгара;
* Ариелтортә усура амҩаԥгара;
* Апрограмматә еибыҭара аиқәыршәареи уи аҟәшаҿы аконсультациақәа рыҟаҵареи;
* Аинформациатә системақәеи аҳақәеи – реиҿкаареи ацхыраара арыҭареи;
* Аидаратә мҩангарақәеи, аидарақәа мшынла ма еихамҩала рымҩангареи амҩаԥгара;
* Анаплакрақәеи, аиҿкаарақәеи, хазы игоу атәылауааи ареспубликаҿы, СНГ аҳәаақәа рҿы ма егьырахь аҳәаанырцә аидарақәеи апасаџьырцәеи рымҩангаразы амаҵурақәа рымҩаԥгара;
* Еиуеиԥшым аобиектқәа апроект рарбара, рыргылара, аиҭашьақәыргылара, акапиталтә ремонт;
* Аргылара-еибыҭаратәи аушьҭра-еиқәыршәаратәи аусурақәа рымҩаԥгара;
* Анџьныр-техникатәи аргыларатәи аусурақәа рымҩаԥгара;
* Аԥсны Аҳәынҭқарра аҵакырадгьыли аҳәаанырцәи еиҭаҵуа ма еиҭамҵуа амазара аахәара;
* Аиқәыршәаратә, аинвестициатә, ахаҭарнакратә усурақәа рымҩаԥгара;
* Акоммерциатә усура;
* Агәыҳалалратәи аспонсортәи усура;
* Атранспорт-експлуатациатәи, абзазаратәи егьырҭ зыхә шәатәу амаҵурақәеи рымҩаԥгара;
* Жәларбжьаратәи ма ақалақьбжьаратә еимадара;
* Азеиԥш крыфара;
* Ашәырқәеи, ауҭраҭыхқәеи, акартоши иааидкыланы рыҭира;
* Амҿымаҭәахәи, егьырҭ инарҵауланы аус зыдулоу абнамаҭәахәқәа рахь иаҵанакуа аалыҵқәеи иааидкыланы рытира;
* Аԥсыӡи аԥсыӡтә аалыҵқәеи иааидкыланы рыҭира;
* Аргәыцқәеи акәыкәбаақәеи иааидкыланы рыҭира;
* Алкоголь златә арыжәқәа иааидкыланы рыҭира;
* Алгоголь злоу арыжәтәқәа иааидкыланы рыҭира;
* Иҷыдалатәиым адәқьанқәа рҿы азаҵәҭира;
* Ашәырқәеи, ауҭраҭыхқәеи, акартоши заҵәыла рыҭира;
* Алкоголь злоу арыжәтәқәеи егьырҭ арыжәтәқәеи заҵәыла рыҭира;
* Аԥсызи аԥсыӡтә аалыҵқәеи заҵәыла рыҭира;
* Аргәыцқәеи акәыкәбаақәеи заҵәыла рыҭира;
* Азеиԥш крыфара аалыҵқәа раагара;
* Амашьынақәа рыҭира;
* Излеибыҭоуи аԥсахгатә хәҭақәеи рыҭира;
* Аремонтәи асервистә усурақәеи рымҩаԥгара;
* Адизаинертә усура, иара убасгьы аӡыргара-коммерциатә усура;
* Абартертә операциақәа;
* Абжьаҟазаратә усура;
* Ақыҭанхамҩатә аалыҵқәа разырхиареи, аус рыдулареи, рҭыжьреи;
* Асувениртә аалыҵқәеи, аҟазара амаҭәарқәеи, ахьиратә лыхымҭақәеи рҭыжьра иара убасгьы рыҭира.
* Алицензиаҭара иаҵанакуа аусура ахкқәа мҩаԥгахоит азакәанԥҵара ишьақәнаргылаз аԥҟарала алицензиа аиура ашьҭахь.

**Фрагмент № 2**

19.Кварталцыԥхьаӡа, шықәсыбжак ала знык, ма шықәсык ала знык, Аилазаара азин амоуп Аилазаара Аԥҵаҩцәа рыбжьара ахашәала цқьа аихшара азин рымоуп.

Аԥҵаҩцәа рыбжьара аихшара иазку Аилазаара ахашәала, Аԥҟаԥҵәатә капитал урҭ ирзалоу ахәҭақәа ирҿырԥшны, еизышәаны ирзеихыршоит.

20. Аилазаара азарал харҭәаахоит уи амазарала. Аилазаара уи Аԥҵаҩцәа руалқәа рыла аҭакԥхықәра адӡам. Аԥҵаҩцәа ракәзар, Аԥҟаԥҵәатә капитал аҿы ирзалоу алагалақәа рҳәаа иҭагӡаны Аилазаара ауалқәа рзы аҭакԥхықәра рыдуп.

21. Аилазаара имҩаԥнагоит иҟанаҵо аусура алҵшәақәа рҳасабырбара, азакәан ишьақәнаргылаз аԥҟарала абухгалтертәи астатистикатәи ҳасабырбара мҩаԥнагоит, урҭ аҳасабырбақәа ирну шиашоу азы аҭакԥхықәра адуп, аус зуа азакәанԥҵара инақәыршәаны ашәахтәқәа ашәоит.

**Фрагмент № 3**

1. Аԥҵаратә Еиқәшаҳаҭра аԥсахрақәа ралагалара;
2. Аилазаара аусура апланқәа рышьақәырӷәӷәара;
3. Аоблигациақәа ма егьырҭ аемиссиатә, ахә ҳарак змоу ақьаадқәа рцәыргаразы аӡбамҭа адкылара;
4. Аилазаара афондқәа реиҿкаара норматив азы;
5. Аилазаара Аиҿкааҩцәа рыбжьара ахашәала цқьа аихшаразы аӡбамҭа адкылара;
6. Аилазаара азарала злахнаҩаша аԥҟаразы;
7. Аилазаара адиректор Хада иалхреи уи иҿҳәара ааиаанӡа аусура иамхреи;
8. Аилазаара аревизиатә комиссиа (аревизор) алхреи аҿҳәара ааиаанӡа аусура аҟәыхреи;
9. Шықәсыктәи аҳасабырбақәеи шықәсыктәи абухгалтертә балансқәеи рышьақәырӷәӷәара;
10. Аудитортә гәаҭара аларгара, аудитор ишьақәырӷәӷәареи уи имаҵурақәа ирыхшәаатәу аԥара ашәагаа ашьақәыргылареи;
11. Аилазаара аиҭаеиҿкаареи аусура аԥыхреи рзы аӡбамҭа адкылара;
12. Аԥыхратә комиссиа аусура аларгареи аԥыхратә баланс ашьақәырӷәӷәареи;
13. Аԥҵаҩцәа Реизара ахахьы иагаз егьырҭ азҵаарақәа зегьы рыӡбара.

Хыхь иарбоу азҵаарақәа рыла аӡбамҭа адкылара мҩаԥысуеит Аԥҵаҩцәа Реизараҿы зеиԥш ҳбац абжьқәа реиҳарала (абарҭ апунктеиҵақәа рҿы иану азҵаарақәа рыда: (2), (3), (4), (8), (10), (13), (15)).

Апунктеиҵақәа (2), (8), (10), (13), (15) рҿы иану азҵаарақәа рыла аӡбамҭа адкылара мҩаԥысуеит абжьқәа реиҳарала – Аилазаара Аԥҵаҩцәа 2/3 абжьқәа иреиҵамкәа.

Апунктеиҵақәа (3), (4), (14) рҿы иану азҵаарақәа рыла аӡбамҭа адкылара мҩаԥысроуп зегьы еиқәшаҳаҭны.

**Фрагмент № 4**

* «Зҭакԥхықәра ҳәаақәҵоу аилазаарақәа» рзы Азакәан аҿы иарбоу ашәагаақәеи аҿҳәарақәеи ирықәыршәаны Аилазаара аԥҟаԥҵәатә капитал ауалқәа ршәара, иара убасгьы Аԥҵаҩцәа рзеиԥш еизара аӡбарала Аилазаара амазарахь алагалақәа рыҟаҵара;
* Абри Аԥҟаԥҵәа иану ақәныҟәара;
* Аилазаара аганахь ала ишьақәыргылоу аԥҟарала рхахьы иргаз ауалқәа рынагӡара;
* Аилазаара имҩаԥнаго аусураҿы ацхыраара аҭара;
* Аилазаара аԥхасҭа шанаҭо заа идырны изакәызаалак акгьы аҟамҵара;
* Аилазаара ззаԥҵоу ахықәкқәа рынагӡара алзмыршо ма ӷәӷәала изыруадаҩуа аҟаҵамҭақәа (аҟамҵамҭақәа) рыҟамҵара;
* Зыда Аилазаара анаҩстәи аусура алымшо акорпоративтә ӡбамҭақәа рыдкылараҿы ахалархәра;
* Аилазаара аусура иазку, имаӡоу аинформациа амырзара;
* Ахатәы хьыӡ, ахьыӡ, анхарҭа ҭыԥ, аҟазаара ҭыԥ, Аилазаара Аԥҟаԥҵәатә капитал аҿы иалоу ахәҭа ашәагаа ирызку аинформациа аҽанаԥсахлак – Аилазаара адырра аҭара.

Аилазаара Аԥҵаҩцәа, абри Аԥҟаԥҵәеи Аԥсны Аҳәыынҭқарра азакәанқәеи рҿы иарбоу егьырҭ аҭакԥхықәрақәагьы рыдуп.

**Фрагмент № 5**

42. Аилазаара Аԥҟаԥҵәатә капитал аҿы иалоу ахәҭа ма уи ахәҭа абжак Аилазаара Аԥҵаҩык ма Аԥҵаҩцәақәак, ма ахԥатәи ахаҿқәа рахь аиасра мҩаԥысуеит аилаӡарала, азинмдарала ма закәанла ишьақәыргылоу даҽа ԥҟарак ала.

Аилазаара Аԥҵаҩы азин имоуп Аилазаара Аԥҟаԥҵәатә капитал аҿы имоу ахәҭа ма уи абжак аҭира ма даҽакала даҽа Аԥҵаҩык ма Аԥҵаҩцәақәак (ҩаџьа ма инареиҳаны Аԥҵаҩцәа аныҟоу), рмазарахь аиагара. Ари аҩыза аилаӡара абжьаҵаразы Аилазаара егьырҭ Аԥҵаҩцәеи Аилазаареи рыҟнытә ақә шаҳаҭхара аиура хымԥадатәиӡам.

Аилазаара Аԥҵаҩы ихәҭа ахә зегьы ишәаанӡа итәымитәыр илшоит ахә ахьынӡашәоу мацара ауп.

43. Аилазаара Аԥҟаԥҵәатә капитал ахәҭа ма ахәҭа абжак аазхәахь иахь ииасуеит Аилазаара Аԥҵаҩы изинқәеи иуалқәеи зегьы (иҳәоу ахәҭа ма ахәҭа абжак атәымтәра иазку аилаӡара анагӡара аҿынӡа ицәырҵыз, мамзаргьы уи аҩыза аиасра даҽа шьаҭак ҟалаанӡа ицәырҵыз – «Зҭакԥхықәра ҳәаақәҵоу аилазаарақәа» рзы Аԥсны Аҳәынҭқарра Азакәан иарбоу азинқәеи ауалқәеи уахь иаламҵаӡакәаны) ииасуеит.

44. Аԥҵаҩы ихәҭа ма ихәҭа абжак ахԥатәи ахаҿқәа ианриҭо, егьырҭ Аԥҵаҩцәа уи ахәҭа ма ахәҭа абжак аахәаразы ирымоу аԥыжәаратә зин иадҳәалоу аԥҟара иақәныҟәатәуп. Ахәҭа ма ахәҭа абжак аахәаразы аԥыжәаратә зин алыршахоит Аԥҵаҩцәа – Аилазаара Аԥҟаԥҵәатә капитал аҿы ирзалоу ахәҭақәа рышәагаақәа ирҿырԥшны, еизышәаны.

Аилазаара Аԥҵаҩцәа ахәҭа ма ахәҭа абжак аахәаразы аԥыжәаратә зин рымоуп, Аилазаара нотариалла иршаҳаҭу аоферта анаиулак ашьҭахь ҩажәеижәаба мшы ирылагӡаны. Уи аҩыза азин алыршарааны Аԥҵаҩцәа ахәҭа ма ахәҭа абжак аархәар ҟалоит егьырҭ ахԥатәи ахаҿқәа иаархәарц ирыдыргалозар излаархәо ахә ала.

Аилазаара Аԥҵаҩцәа ахәҭа ма ахәҭа абжак аахәаразы ирымаз азин рхы иадмырхәазар, ахԥатәи ахаҿы излаидыргало ахә ала уи ахәҭа ма ахәҭа абжак аахәаразы аԥыжәаратә зин амоуп Аилазаара.

Аԥҵаҩцәа аоферта азы акцепт анашьҭрала Аилазаара амазара ахәҭа ма ахәҭа абжак аахәаразы ирымоу аԥыжәаратә зин мап ацәыркыр, ма уи аҩыза ирымоу азин алыршара аҿҳәара анынҵәалак ашьҭахь, бжьымш ирылагӡаны ахәҭа ма ахәҭа абжак аахәаразы аԥыжәаратә зин змоу Аилазаара ахаҭа ауп.

Аилазаара Аԥ ҟаԥҵәатә капитал ахәҭа ма ахәҭа абжак ахԥатәи ахаҿы ишҟа аиасразы Аԥҵаҩцәа ақәшаҳаҭуп ҳәа иԥхьаӡоуп, изықәнагоу аацҳамҭа аиура ашьҭахь ма аоферта аннеилак ашьҭахь ҩажәеи жәаба мшы рхы-рҵыхәала Аилазаара Аԥҵаҩцәа зегьы рыҟнытә Аилазаара аҟнытә Аилазаарахь инашьҭызар иҩҩны ишьақәыргылоу – аилаӡарала ахәҭа ма ахәҭа абжак аиасра ишақәшаҳаҭу атәы зҳәо арзаҳал, мамзаргьы иҳәоу аҿҳәара иалагӡаны имнеир иҩҩны ишьақәыргылоу, ахәҭа ма ахәҭа абжак атәымтәра ишақәшаҳаҭым атәы зҳәо арӡаҳал.

45. Аилазаара Аԥҟаԥҵәатә капитал ахәҭа ма ахәҭа абжак атәымтәра иазку аилаӡара, аганқәа рнапы зну адокумент шьақәыргыланы – нотариалла иршаҳаҭтәуп. Анотариалтә форма ақәымныҟәара иалҵшәахоит ари аилаӡара аҵабыргымзаара.

46. Аилазаара Аԥҵаҩцәа рзеиԥш еизараҿы абжьыҭира алҵшәақәа рышьақәыргылараан, иара убасгьы Аилазаара аԥырхыр уи ахашәалеи амазареи реихшараан, Аилазаара ахаҭа иатәу ахәҭақәа ҳасаб рзыруӡом.

Аилазаара иатәу ахәҭа, ианаархәалак ашьҭахь шықәсык иалагӡаны Аԥҵаҩцәа рзеиԥш еизара аӡбамҭала Аԥҵаҩцәа Аилазаара Аԥҟаԥҵәатә капитал ирзалоу ахәҭақәа ирҿырԥшны, еизышәаны еихшатәуп, ма аахәаразы Аилазаара Аԥҵаҩцәа зегьы, Аԥҵаҩцәақәак ма ахԥатәи ахаҿқәа ирыдгалатәуп.

47. Аԥҟаԥҵәатә капитал ахәҭа (ахәҭа абжак) мап ацәкра мҩаԥысроуп аҩыратә формала, насгьы анотариалтә ршаҳаҭра иаҵанакуеит. Ахәҭа (ахәҭа абжак) мап ацәкра амҩаԥгаразы аилаӡара аформа ақәымныҟәара иалҵшәахоит ари аилаӡара аҵабыргымзаара.

48. Дарбанзаалак ацессионер мамзаргьы Аилазаара ахәҭа (ахәҭа абжак) зырҭо даҽаӡәы иуалуп уи аамҭазы аус зуаз аредакциа иаҵанакуа абри Аԥҟаԥҵәа, ма Аилазаара ахьӡала, Аԥҵаҩцәа рзинқәеи руалқәеи рганахь ала ирыдыркылаз ма ирыбжьарҵаз аӡбамҭақәеи, актқәеи, аиқәшаҳаҭрақәеи ирыцааиуа ауалқәа рынагӡара, насгьы урҭ ируалуп уи азын иаҭаху аиқәшаҳаҭрақәа зегьы арыбжьаҵара.

49. Аилазаара Аԥҵаҩы Аилазаара аԥҟаԥҵәаҿы изалоу ахәҭа (ахәҭа абжак) шасыс иҿеиҵар ҟалоит, аха – егьырҭ Аилазаара Аԥҵаҩцәа рҿы мацара.

50. Ахԥатәи ахаҿқәа рҿаԥхьа Аилазаара ахәҭа шасыс аҟаҵараан, ахәҭа ма уи абжак аҭараан (аҭира аламҵакәан), уи ҟазҵо Аԥҵаҩы иуалуп Аилазаареи егьырҭ Аилазаара Аԥҵаҩцәеи рыҟнытә нотариалла иршаҳаҭу ақәшаҳаҭра аиура.

51. Аилазаара Аԥҟаԥҵәатә капитал ахәҭақәа – ифизикатә хаҿу Аԥҵаҩцәа рҭынхадкылаҩцәеи, Аилазаара Иаԥҵаҩцәоу азинтә хаҿқәеи рахь ииасуеит, иаԥыху азинтә хаҿы иатәыз ахәҭа акәзар – амазара аганахь ала азинқәа змоу, ма уи азинтә хаҿы аганахь ала ауалтә зинқәа змоу уи Аԥҵаҩцәа рахь ииасуеит, егьырҭ Аилазаара Аԥҵаҩцәа рақәшаҳаҭхарала.

Аилазаара Аԥҵаҩцәа ақәшаҳаҭымхазар, ахәҭа ма ахәҭа абжак Аилазаарахь ииасуеит. Убри аан, Аилазаара иауалуп азинмдаҩ – ахәҭа ма ахәҭа абжак зыԥсацәҟоу ахә аиҭара. Уи мҩаԥысыр ҟалоит иара дақәшаҳаҭны амазара аиҭарала, уи убри аҟарацәҟа иаԥсазар.