**Тыгъужъымрэ т1ымрэ**

Адыгэ пшыс

Т1ыр хъоу мэз1ушъом 1утэу, Тыгъужъыр ош1э-дэмыш1эу егъаш1эми а ч1ып1эм щытыгъэм фэдэу къы1утэджагъ. Т1ым зи к1уап1э и1эжьыгъэп.

–Уи1оф ш1у, си Т1ы дах, – ы1уагъ Тыгъужъым.

–Тхьауегъэпсэу, – ынэхэр къыригъэк1эу т1ым къыри1ожьыгъ.

–Лъэшэу уиш1ык1э сыгу рехьы, ау мы бжъэшхуит1оу птетыр зыфэгъэпсыгъэр къызгуры1он слъэк1ырэп. Сыдык1э былым, пшхын плъэк1ынэп, уик1апэ фэдагъэмэ нахьыш1угъэба?

–Тыгъужъ, удела? Мы сыбжъит1у арыт псы1эш1ур зипшъук1э, илъэс псаум псыфал1э ул1эщтэп.

Тыгъужъыр ащ къыгъэгуш1уагъ.

–Таущтэу уешъощта?

–Бжъэ пак1эр ужэ дэплъхьанышъ ук1эшъузэ ипшъущт.

Т1ыр пытэу уцугъэ. Тыгъужъ нэй-псыер т1ыбжъэм ешъонэу къызфеуч1ынэт1ым, Т1ыр нэшъэ фаоу бжъит1умк1э къеуи, ылъэкъуипл1 к1эгъэзык1ыгъэу Тыгъужъым зиушхужьыгъ.

Нэй-псыер насыпынчъ. (Гущы1эжъ).